René Laennec

Si René-Théophile-Hyacinthe Laennec o René Laennec (17 Pebrero 1781- 13 Agosto 1826) ay isang Pranses na manggagamot.  Binabaybay din ang kanyang apelyido bilang Laënnec.  Siya ang umimbento ng istetoskopyo noong 1816 habang naghahanapbuhay sa Hôpital Necker (buong pangalan: Hôpital Necker - Enfants Malades o Ospital ng Necker - Ospital para sa mga batang may sakit).  Siya ang nagpasimula ng paggamit ng instrumento sa pag-alam at paniniyak ng sari-saring mga sakit sa baga at dibdib.  Naging tagapangasiwa siya ng Collège de France o Dalubhasaan (Kolehiyo) ng Pransiya noong 1822 at propesor ng panggagamot noong 1823.  Kabilang sa mga huling pagtatalaga sa kanya ang panunungkulan bilang Ulo o Pinuno ng Klinikang Medikal sa Hôpital de la Charité (Ospital ng Kawang-gawa) at bilang propesor sa Dalubhasaan ng Pransiya.  Namatay siya noong 1826 dahil sa sakit na tuberkulosis.

Sanggunian

Talababa

Bibliyograpiya
 Bon, H. Laennec (1781-1826), Lumiere, Dijon, 1925.
 Rouxeau, A., Laennec, Bailliere, Paris 1912-1920, 2 tomo/bolyum.
 Webb, Gerald B. Laennec: A Memoir, 1928.

Mga manggagamot
Mga Pranses